《和博古直五首》
宋代·蒲寿宬

少壮能几时，转盼成白首。
俯仰百年中，蝇营复狗苟。
规规一世士，礼法自绳纠。
不趁蚁磨旋，空嗟兔株守。
杞菊为餱粮，云山作宾友。
空泥坚白鸣，夷惠徒可否。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。